Austin Clapp

Austin Rhone Clapp (8. marraskuuta 1910 Farmington, New Hampshire – 22. joulukuuta 1971 Woodside, Kalifornia) oli yhdysvaltalainen uimari, vesipalloilija ja olympiavoittaja. Vuoden 1928 kesäolympialaisissa Amsterdamissa hän oli mukana voittamassa kultamitalia miesten 4 × 200 metrin vapaauintiviestissä. Hän teki tässä tapahtumassa joukkueensa kanssa uuden maailmanennätyksen ajalla 9:36.2. Lisäksi Clapp sijoittui samoissa olympialaisissa 400 metrin vapaauinnissa viidenneksi ja kilpaili myös 1 500 metrin vapaauinnissa. Vuoden 1932 kesäolympialaisissa Los Angelesissa Clapp kuului vesipallossa pronssia saaneeseen joukkueeseen.

Clapp voitti NCAA- ja AAU-tittelit. Hän opiskeli Stanfordin yliopistossa ja työskenteli juristina San Franciscossa.

Lähteet 

Yhdysvaltalaiset uimarit
Yhdysvaltalaiset vesipalloilijat
Yhdysvaltalaiset olympiavoittajat
Vuonna 1910 syntyneet
Vuonna 1971 kuolleet